Trelis/gawiki huggingface dataset:
Mark Drakeford. Is polaiteoir Breatnach é Mark Drakeford (19 Meán Fómhair 1954 a rugadh é) atá ag feidhmiú mar Chéad- Aire na Breataine Bige ón bhliain 2018. Roimhe sin bhí sé ina Cheannaire ar Lucht Oibre na Breataine Bige ó 2018 go 2024, agus i Rialtas na Breataine Bige mar Rúnaí Comh-aireachta Airgeadais ó 2016 go 2018 agus mar Aire Sláinte agus Seirbhísí Sóisialta ó 2013 go 2016. Toghadh Drakeford den chéad uair mar Chomhalta den Senedd (CS) do Gorllewin Caerdydd (Caerdydd Thiar) sa bhliain 2011 agus meastar go bhfuil sé ar an eite chlé bhhog den Lucht Oibre.
Rugadh Drakeford i Caerfyrddin in Iarthar na Breataine Bige ("Gorllewin Cymru"). Rinne sé staidéar ar an Laidin in Ollscoil Kent agus in Ollscoil Exeter . Bhí sé ina léachtóir i gColáiste Ollscoile Abertawe ("Prifysgol Abertawe") ó 1991 go 1995 agus ag Ollscoil Caerdydd ("Prifysgol Caerdydd") ó 1995 go 1999. Bhí sé ina Ollamh le Beartas Sóisialta agus Eolaíochtaí Sóisialta Feidhmeacha in Ollscoil Caerdydd ó 2003 go 2013.
Toghadh Drakeford i dtoghchán Thionól Náisiúnta na Breataine Bige 2011 do Caerdydd Thiar ("Gorllewin Caerdydd"). Sa bhliain 2013, cheap an Príomh-Aire Carwyn Jones Drakeford ar Rialtas na Breataine Bige mar Aire Sláinte agus Seirbhísí Sóisialta. Bhí sé ina Rúnaí Comh-Aireachta Airgeadais ó 2016 go 2018 agus ina Aire Breatimeachta ó 2017 go 2018. Sa bhliain, toghadh é chun teacht i gcomharbacht ar Jones mar Cheannaire Lucht Oibre na Breataine Bige agus mar Chéad-Aire. Bhí sé i gceannas ar fhreagra Rialtas na Breataine Bige ar an bpaindéim COVID-19. I dtoghchán an tSeanaid 2021, ba é Drakeford a bhí i gceannas ar Lucht Oibre na Breataine Bige nuair a bhain an páirtí 30 suíochán amach, tromlach oibre, agus athcheapadh é ina Chéad Aire.
D'éirigh sé as a phost i Márta 2024 mar Cheannaire Lucht Oibre na Breataine Bige agus mar Chéad-Aire. Mar thoradh air sin, reáchtáladh toghchán ceannaireachta, agus ba é Vaughan Gething an buaiteoir, a rinneadh ina chéad aire eile i mí an Mhárta 2024.
Luathshaol agus oideachas.
Rugadh Mark Drakeford ar 19 Meán Fómhair 1954 i Sir Gaerfyrddin, Iarthar na Breataine Bige áit ar tógadh é. Fuair sé a chuid oideachais i Scoil Ghramadaí na Banríona Eilís, scoil ghramadaí do bhuachaillí amháinr i gCaerfyrddin. Rinne sé staidéar ar an Laidin in Ollscoil Kent, agus bhain sé céim amach ó Ollscoil Exeter . 
Tar éis na hollscoile, oileadh é ina mhúinteoir agus mar oibrí sóisialta. Bhog sé go Caerdydd i 1979 agus ina dhiaidh sin d’oibrigh sé mar oifigeach promhaidh agus mar oibrí ceartais óige, lena n-áirítear mar cheannaire tionscadail Barnardo’s i bpobail Trelái agus Caerau.
Iarnróid Ffestiniog. Iarnród caol is ea Iarnród Ffestiniog ("Rheilffordd Ffestiniog"), den tomhas caighdeánachatá 1 troighe 11½ orlach, nó 597 mm, in Eryri, Gwynedd . Ceanglaíonn an t-iarnród Porthmadog agus Blaenau Ffestiniog agus is díol spéise do thurasóirí é.
Tógadh an t-iarnród sa 19ú haois chun sclátaí a iompar ó chairéil Bhlaenau Ffestiniog go calafort Phorthmadog le haghaidh easpórtála.
Stair.
I ndeireadh an 18ú haois, cheannaigh William Alexander Madocks talamh ar inbhear an Afon Glaslyn, agus tar éis dó an claífortan ar a dtugtar an Cob a thógáil, a théann trasna an inbhir, cruthaíodh cuan ag an sreabhadh abhann nua. Tógadh an foirgneamh mór an "Boston Lodge", ar an taobh eile den Chob do na hoibrithe.
Rinne Madocks ionadaíocht don bhaile Boston ag Westminster.
An tSeanmóir ar an Sliabh. Bailiúchán nathanna a labhair Íosa Nazórach i Soiscéal Mhatha (caibidlí 5, 6, agus 7) is ea an tSeanmóir ar an Sliabh. Cuireann an tseanmóir béim ar theagasc morálta. Is í an chéad cheann de na cúig dhioscúrsa sa Soiscéal é, agus tá sé ar cheann de na sleachta is mó a luaitear as na Soiscéil.
Comhpháirteanna.
Cuimsíonn Matha 5:3-12 na Biáide. Déanann siad cur síos ar charachtar mhuintir Ríocht na bhFlaitheas. San aistriúchán a rinne Cosslett Ó Cuinn ar an Tiomna Nua, d'aistrigh sé an focal Gréigise "Μακάριοι" mar “beannaithe”, cosúil leis an ngnáthaistriúchán Béarla “blessed”. I mBíobla Uí Fhiannachta, aistríodh na biáide leis an bhfrása "is méanar do”, níos gaire don aistriúchán Béarla “happy” atá ar fáil, mar shampla, san aistriúchán litriúil a rinne Robert Young in 1862. I Soiscéal Mhatha, tá ocht (nó naoi) mbiáide ann, agus i Soiscéal Lúcáis tá ceithre cinn ann, agus ceithre “mhairg” ina dhiaidh sin.
I mbeagnach gach cás, d'aithneofaí na frásaí a d'úsáid Íosa sna biáide ó chomhthéacs an tSean-Tiomna, ach sa tseanmóir tugann Íosa brí nua dóibh. Le chéile, cuireann na biáide béim nua ar ghrá agus ar umhlaíocht seachas ar fhórsa agus ar smacht; déanann siad macalla ar theagasc Íosa ar an spioradáltacht agus ar chomhbhá.
I Matha 5:13-16, faightear meafair an tsalainn agus an tsolais. Críochnaíonn an sliocht seo an phróifíl de mhuintir Dé a leag Íosa amach sna biáide. Tugann sé “salann na talún” agus “solas an domhain” ar na deisceabail.
Is é Matha 5:17–48 an chuid is faide den tSeanmóir, sliocht ar a dtugtar “na Fritéisí” nó “Fritéisí Mhatha” go traidisiúnta. Sa chuid seo, comhlíonann agus athmhíníonn Íosa an Sean-Chonradh agus go háirithe na Deich nAitheanta, i gcodarsnacht leis an méid a “chuala sibh go ndúradh”. Mar shampla, tugann sé comhairle an leiceann eile a thabhairt, agus grá a bheith agat do do naimhde, i gcodarsnacht le súil i ndíol súile. De réir fhormhór na léirmhínithe ar Mhatha 5:17, 18, 19, agus 20, agus formhór na dtuairimí Críostaí ar an Sean-Chonradh, ní thagann an míniú nua seo ar an Torah agus ar na Fáithe salach ar an Sean-Tiomna.
I Matha 6, cáineann Íosa daoine a dhéanann dea-oibreacha ar son aitheantais amháin. Luann sé déirc (6:1–4), urnaí (6:5–15), agus troscadh (6:16–18). Cáineann an dioscúrsa an tsaoltacht, agus deir Íosa nach féidir Dia agus t-airgead araon a riaradh (6:24). Laistigh den dioscúrsa ar urnaí, tugann Íosa an Ár nAthair mar shampla de phaidir cheart.
I Matha 7:1-6, cáineann Íosa iad siúd a thugann breithiúnas ar dhaoine eile gan a ngnóthaí féin a réiteach ar dtús: “Ná tugaigí breith le heagla go dtabharfaí breith oraibh” (7:1). Críochnaíonn Íosa an tseanmóir i Matha 7:17-29 le rabhadh faoi fháithe bréagacha.
Éadbhard Westminster, Prionsa na Breataine Bige. Ba é Éadbhard Westminster (13 Deireadh Fómhair 1453 - 4 Bealtaine 1471), ar a dtugtaí Éadbhard Lancaster freisin, an t-aon mhac a bhí ag Anraí VI Shasana agus le Marguerite d'Anjou. Maraíodh é agus é seacht mbliana déag d'aois ag Cath Tewkesbury. 
Luathshaol.
Rugadh Éadbhard ag Pálás Westminster, Londain, an t-aon mhac a bhí ag Anraí VI Shasana agus a bhean chéile, Marguerite d'Anjou. Ag an am, bhí achrann idir lucht tacaíochta Anraí agus lucht tacaíochta Richard Plantagenêt, 3ú Diúc Eabhrac, a raibh éileamh acu ar an ríchathaoir agus a chuir in aghaidh údarás oifigigh stáit Anraí. Bhí meabhairghalar ar Anraí, agus bhí ráflaí forleathan go raibh an prionsa mar thoradh ar chaidreamh idir a mháthair agus duine dílis dá lucht tacaíochta. Bhí Edmund Beaufort, 2ú Diúc Somerset, agus Tomás de Buitléir, 2ú Iarla Urmhumhan, beirt in amhras faoi athair an Phrionsa Éadbhard; áfach, níl aon fhianaise dhaingean ann chun tacú leis na ráflaí, agus ní raibh Anraí é féin in amhras faoi dhlisteanacht an ghasúir agus d’admhaigh sé go poiblí a atharthacht. Infheistíodh Éadbhard mar Phrionsa na Breataine Bige ag Caisleán Windsor sa bhliain 1454 .
Oppenheimer (scannán). Is é Oppenheimer scannán fada a stiúir agus a léirigh Christopher Nolan. Seoladh an scannán go hoifigiúil ar 19 Iúil 2023 sa Fhrainc. D’éirigh leis an scannán seacht nOscar (Gradaim an Acadaimh) ar fad a fháil sa bhliain 2024. 
Plota.
Scannán beathaisnéise atá ann faoin bhfisiceoir a chruthaigh an buama adamhach. J. Robert Oppenheimer, “athair an bhuama adamhaigh”, "Oppy" agus a chomrádaithe eolaíochta ag iarraidh buama adamhach a chruthú sula ndéanfadh na Naitsithe é. Dírítear ar a óige, a ghaiscí míchlúiteacha i rith an Dara Cogadh Domhanda mar aon leis an ngéarleanúint a rinneadh air ina dhiaidh sin. 
Tá trí amlíne dhifriúil fite fuaite le chéile anseo aige: laethanta a óige mar scoláire, éisteacht slándála dá chuid féin i 1954 agus éisteacht daingniúcháin le Lewis Strauss i 1959.
Déantar iarracht iniúchadh a dhéanamh ar mheabhair agus ar mheon Oppenheimer, fear fíorchliste, fear ban, duine a bhí tiomanta dá chuid oibre cé gur thuig sé na hiarmhairtí a bheadh uirthi agus fear a bhí ciaptha ag na hiarmhairtí céanna ina dhiaidh sin.
Scéal uafáis á insint gan fiacail a chur ann…cinedhíothú á phleanáil agus á chur i gcrích chun na Seapánaigh a cheansú i dtreo dheireadh an dara cogadh domhanda, nuair ná rabhadar meáite géilleadh d’fhórsaí na gComhghuaillithe.
Lucht pleanála an bhuama seo gan taise gan trócaire ag troid is ag sárú eatarthu fhéin, anuas air sin. Paranóia na Meiriceánach i gcoinne an Chumannachais, gan trácht ar fhrith-Sheimiteachas agus aon ní ná beart ná raibh Fíor-Mheiriceánach, ní maith. Meabhraítear dúinn arís is arís go raibh an ghéarleanúint a bhí á déanamh ag na Naitsithe ar Ghiúdaigh ag spreagadh na n-eolaithe Giúdacha chun gnímh.
Gradaim.
Bhain Cillian Murphy éacht amach nuair a bhuaigh sé Gradam Oscar don aisteoir fireann is fearr dá ról mar J Robert Oppenheimer. 7 gcinn de Ghradaim a fuair "Oppenheimer"; An Scannán agus Stiúrthóir agus Aisteoir is Fearr, chomh maith leis an Aisteoir Tacaíochta is Fearr (Robert Downey Jr), Cineamatagrafaíocht (Hoyte Van Hoytema), an Bunscór (Ludwig Göransson) agus Eagarthóireacht (Jennifer Lame).
Agus é ag glacadh leis an ngradam Oscar, dúirt Cillian Murphy go bhfuilimid inár gcónaí i ndomhan Oppenheimer, agus thiomnaigh sé an gradam do na daoine a dhéanann síocháin. Chuir sé clabhsúr lena phíosa cainte ag trácht ar an scannán faoin bhfear a chum an buama adamhach. "Tá muid ar fad anois bíodh sé maith nó olc, sa saol a chruthaigh Oppenheimer, mar sin ba mhaith liom an gradam seo a thiomnú do lucht na síochána i ngach áit."
Kurgansky Uyezd. Ceann de na foranna i nGobharnóireacht Tobolsk faoi Impireacht na Rúise ab ea Kurgansky Uyezd ("Курганский уезд"). Bhí sé suite sa chuid thiar theas den ghobharnóireacht. Ba é Kurgan a lárionad riaracháin.
Déimeagrafaic.
De réir Daonáireamh Impireacht na Rúise a tharla in 1897, bhí 260,095 duine ina gcónaí in Kurgansky Uyezd. Díobh seo, labhair 98.8% Rúisis, 0.5% Úcráinis, 0.2% Polainnis, 0.1% Casaicis, 0.1% Romainis, 0.1% Mordóivis, agus 0.1% Tatairis na Sibéire mar a dteanga dhúchais.
Mireille Mathieu. Is amhránaí Francach í Mireille Mathieu (fuaimniú Fraincise: [miʁɛj matjø]; rugadh í ar an 22 Iúil 1946). Tá os cionn 1,200 amhrán taifeadta aici in aon teanga déag, agus tá níos mó ná 122 milliún céirnín díolta aici ar fud an domhain.
Luathbhlianta.
Rugadh Mireille Mathieu ar an 22ú Iúil 1946 in Avignon na Fraince, an iníon ba shine de theaghlach ina raibh ceithre pháiste déag. Rugadh an deartháir ba óige tar éis di bogadh go Páras. Ba as Avignon ó dhúchas é a hathair Roger agus a chlann, agus ba as Dunkerque a máthair Marcelle-Sophie (née Poirier). Chuaigh a máthair go dtí Avignon sa bhliain 1944 mar dhídeanaí ón Dara Cogadh Domhanda tar éis dá seanmháthair bás a fháil, agus chuaigh a máthair ar iarraidh. Reáchtáil Roger, in éineacht lena athair Arcade, siopa saor cloiche an teaghlaigh díreach taobh amuigh de phríomhgheata reilig Saint-Véran. Ba shaoir chloiche iad muintir Mathieu le ceithre ghlúin anuas. Sa lá atá inniu ann, is é "Pompes Funèbres Mathieu-Mardoyan" an t-ainm ar an siopa, agus tá sé faoi stiúir teaghlach a deirfiúr Réjane.
Marguerite d'Anjou. Bhí Marguerite d'Anjou (23 Márta 1430 – 25 Lúnasa 1482) ina Banríon ar Shasana trí phósadh leis an Rí Anraí VI ó 1445 go 1461 agus arís ó 1470 go 1471. Trí phósadh, bhí sí in ainm a bheith ina Banríon na Fraince freisin ó 1445 go 1453. I nDiúcacht na Lorráine a rugadh í isteach i dTeaghlach Valois-Anjou, agus ba í Marguerite an dara hiníon ba shine ag René d'Anjou, agus Isabelle de Lorraine.
Cath Tewkesbury. Troideadh Cath Tewkesbury, ar 4 Bealtaine 1471, agus ba cheann de na cathanna is cinniúnaí é i gCogadh na Rósanna i Sasana .
Bhuaigh an Rí Éadbhard IV agus a fhórsaí a bhí dílis do Thealach Eabhrac go hiomlán orthu siúd a chéile comhraic Teaghlach Lancaster. Maraíodh oidhre na ríchathaoireach, Éadbhard Westminster, Prionsa na Breataine Bige, agus go leor uaisle mór le rá le linn an chatha nó cuireadh chun báis iad. Fuair an rí Anraí VI, a bhí ina phríosúnach i dTúr Londan, bás go gairid i ndiaidh an chatha, b'fhéidir gur dúnmharaíodh é. Ba é toradh an chatha seo ná cobhsaíocht pholaitiúil a thabhairt ar ais go Sasana go dtí bás Éadbhard IV sa bhliain 1483 .Chuir Tewkesbury cobhsaíocht pholaitiúil ar ais go Sasana go dtí bás Éadbhard IV sa bhliain 1483.
Richard Plantagenêt, 3ú Diúc Eabhrac. Bhí Richard Plantagenêt, 3ú Diúc Eabhrac (21 Meán Fómhair 1411 – 30 Nollaig 1460), darbh ainm Richard d'York chomh maith, ina cheannaire Sasanach chun tosaigh agus ina éilitheoir ar an ríchathaoir le linn Chogaí na Rósanna. Bhí sé ina bhall de Thealach na bPlantaigíneach, de bhua a bheith ina shliocht fireann díreach d' Edmond de Langley, an ceathrú mac a mhair ag Rí Éadbhard III. Mar sin féin, ba trína mháthair, Anne de Mortimer, de shliocht Lionel de Antuairp, an dara mac d' Éadbhard III, a tháinig slán, a bhfuair Richard an t-éileamh ba láidre, mar gur shíolraigh an t-iomaitheoir ó Theaghlach Lancaster ó Jean de Gand, Diúc Lancaster, an tríú mac d'Éadbhard III a bhí fós beo. Fuair sé eastáit ollmhóra le hoidhreacht freisin agus bhí sé in oifigí stáit éagsúla in Éirinn, sa Fhrainc agus i Sasana, tír a raibh sé i gceannas uirthi faoi dheireadh mar Thiarna Cosantóra le linn babhtaí buile an Rí Anraí VI.
Foireann Fiosruchán Stairiúil. Fiosrú (de chuid an Seirbhís Póilíneachta Thuaisceart Éireann) ar choireanna stairiúla ba ea an Foireann Fiosruchán Stairiúil. Bunaíodh é in 2005 agus chuir Rialtas na Ríochta Aontaithe deireadh leis sa bhliain 2014, cinneadh a tharraing conspóid.
Murcia. Is í Murcia príomhchathair Chomhphobal féinrialaitheach agus cathair is mó Réigiún Murcia. Tá sé suite in oirdheisceart na Spáinne agus í mar an seachtú cathair is mó sa tír le níos mó ná 443,200 daoine ina gcónaí ann, aon trían de dhaonra an réigiúin. Téann an daonra thar 643,000 nuair a thógtar an mórcheantar uirbeach san áireamh. Tá sí lonnaithe ar abhainn "Segura" le samhraidh te, geimhridh séimh agus báisteach measartha íseal.
Bhunaigh Éimír Cordoba Abd ar-Rahman II Murcia sa bhliain 825 mar Mursiyah (Araibis: مرسية). Sa lá atá inniu ann is cathair seirbhísí í agus cathair ollscoile. Bíonn tóir ar leith ag turasóirí do Ardeaglais Murcia agus roinnt foirgnimh barócacha, bia, mórshiúil na Cásca le saothar ealaíne Francisco Salzillo, agus Féile an Earraigh; "Fiestas de Primavera".
Glaotar Úllord na hEropa ar agus í mar príomhchathar contae Huerta de Murcia de bharr a chuid talmhaíochta go háirithe táirgeadh glasraí, torthaí agus bláthanna. Tá páirc náisiúnta "Parque Regional de Carrascoy y el Valle" mór ó dheas na cathrach.
Ciorcad néarach. Is ciorcad néarach é tacar néarón idirnasctha ag sionapsaí chun feidhm shonrach a dhéanamh nuair a bhíonn siad gníomhachtaithe. Idirnascann ciorcaid néaracha lena chéile chun líonraí inchinn ar scála mór a chruthú. Is iad na líonraí néaracha bitheolaíocha a spreag leagan amach na líonraí néaracha saorga.
Luath staidéar.
Is féidir luathchóireálacha ar líonraí neodracha a fháil i "Principles of Psychology", 3ú eagrán  (1872), le Herbert Spencer, "Psychiatry" (1884) le Theodor Meynert, Principles of Psychology (1890) le William James, agus "Project for a Scientific Psychology" (comhdhéanta 1895)le  Sigmund Freud. Tuairiscigh Hebb céad riail na foghlama néarónaí i 1949, sa teoiric Hebbiach. De réir sin, is féidir le péireáil gníomhaíocht réamhshionapsach agus iarshionapsach athrú suntasach a dhéanamh ar shaintréithe dinimiciúla an nasc sionapsach agus dá bhr í sin éascú nó bac a chur ar tharchur comhartha.
Seal le Dáithí. Clár siamsaíocht Gaeilge atá á chraoladh ar TG4 ó 13 Meán Fómhair, 2018 ar aghaidh é Seal le Dáithí. Dáithí Ó Sé a chuireann an clár i láthair.
Tabú. Clár faisnéise Gaeilge a craoladh ar TG4 ó 7 Samhain, 2018 é Tabú.
Gruffudd Eifion Owen. Bard nó file Breatnach is ea Gruffudd Eifion Owen (a rugadh i 1985/1986). Bhuaigh sé an 'cadair' ("nó an chathaoir sa Ghaeilge")'Eisteddfod Genedlaethol Cymru Caerdydd 2018'agus an Bonn Drámaíochta ag Eisteddfod yr Urdd i mBá Chaerdydd sa bhliain 2009.
Luathshaol agus oideachas.
Tógadh é ag Mwllheli agus d'fhreastail sé ar Ysgol Glan y Môr, ag staidéir an Bhreatnais, Stair agus Drámaíocht go 'Leibhéal A'. Ina dhéagóir, d'fhreastail sé ar cheachtanna 'cynganeddu' ("Coincheap bunúsach a bhaineann le socrú fuaime laistigh de líne amháin, ag baint úsáide as béim, uaim agus rím".) le Ifan Prys agus Meirion MacIntyre Huws. Chuaigh sé chun staidéar a dhéanamh ar an Bhreatnais ag Ollscoil Aberystwyth, agus tar éis céime a bhaint amach, chuaigh sé ar aghaidh agus é i mbun aiste M.Phil a scríobh faoin laoch mór Wil Sam.
Beathaisnéis.
Bíonn cónaí ar Gruff i gCaerdydd agus is eagarthóir scéalalta é ar shraith 'Pobol y Cwm'. Sa bhliain 2015, d'fhoilsigh sé imleabhar de dhánta dochta agus scaoilte, 'Hel Llus yn y Glaw' a shroich gearrliosta 'Llyfr y Flwyddyn 2016'(Categori Barddoniaeth) (Gaeilge:" Leabhar na Bliana 2016, i gCatagóir na Filíochta").
Tá sé ina bhall den fhoireann a eagraíonn tráthnónta filíochta i 'Bragdy’r Beirddn' (Gaeilge: "Grúdlann na nGrúdlann") sa phríomhchathair. Is ball é d'fhoireann iomaíochta Llŷn ac Eifionydd agus an fhoireann Talwrn 'Y Ffoaduriaid' (Gaeilge: Na teifigh). Bhuaigh sé an stôl (Gaeilge:an stól) Stomp Fawr Caerdydd sa bhliain 2017 agus an stól 'Stomp Fwy Caerdydd sa bhliain 2018.
Adam Price. Is polaiteoir Breatnach é Adam Price. Rugadh é ar an 23 Meán Fómhair 1968. Tá sé ina cheannaire ar Phlaid Cymru ó 28 Meán Fómhair 2018, i ndiaidh dó an ceannaire tráthúil Leanne Wood a bhualadh i gcomórtas ceannais.
I measc a choda smaointe polaitiúla, mar ar leag sé iad amach i rith an chomórtais cheannais, tá comhlacht fuinnimh poiblí don Bhreatain Bheag, aistriú ó cháineadh ar ioncam agus ar chomhlachtaí i dtreo cáineadh ar thalamh, banc infheistíochta le caipiteal de £2 bhilliún, agus clár dearbhaithe poist.
I Mí na Samhna 2019, mhol sé go gcruthófaí níos mó comhoibrithe idir na náisiúin Cheilteacha, agus é ag labhairt faoi thodhchaí na Breataine Bige i ndiaidh an Bhreatimeachta. Dúirt sé gur cheart banc infheistíochta roinnte idir na tíortha Ceilteacha chun tionscnaimh nua infreastruchtúir idir na tíortha a chothú. Agus é ag labhairt le RTÉ, dúirt sé freisin gurbh fhéidir go ndéanfadh an Bhreatain Bheag agus Éire níos mó comhoibrithe le tacú lena dteangacha dúchais, go háirithe le bealaigh nua a aimsiú chun cabhrú leis an bhforbairt eacnamaíochta sna Gaeltachtaí tuaithe agus i réigiúin tuaithe na Breatnaise.
Páirtí Liobraíoch (RA). Is páirtí sa Ríocht Aontaithe é an Páirtí Liobraíoch. Sa bhliain 2007 a bunaíodh é.
Is ball den pháirtí é an feisire i bParlaimint na hEorpa Bill Etheridge.
William Hurt. Aisteoir Meiriceánach ba ea William McChord Hurt (20 Márta 1950 - 13 Márta 2022). Bhuaigh sé an gradam Aisteoir Is Fearr sna Gradaim Academy i 1986.
Geraldine Page. Ba bhan-aisteoir Meiriceánach í Geraldine Sue Page (22 Samhain, 1924 – 13 Meitheamh, 1987). Bhuaigh sí an gradam Ban-Aisteoir is Fearr sna gradaim Academy i 1986.
Marlee Matlin. Is ban-aisteoir Meiriceánach í Marlee Beth Matlin. Rugadh í ar an 24 Lúnasa 1965. Bhuaigh sí an gradam Ban-Aisteoir is Fearr sna gradaim Academy i 1987. Bhuaigh sí an gradam Ban-Aisteoir is Fearr i nDráma sna gradaim Golden Globe i 1987.
Jessica Tandy. Ba bhan-aisteoir Sasanach í Jessica Tandy (7 Meitheamh 1909 – 11 Meán Fómhair 1994). Bhuaigh sí an gradam Ban-Aisteoir is Fearr sna gradaim Academy i 1990. Bhuaigh sí an gradam Ban-Aisteoir is Fearr i gCoiméide nó Ceoldráma sna gradaim Golden Globe i 1990.
Kathy Bates. Is ban-aisteoir Meiriceánach í Kathleen Doyle Bates. Rugadh í ar an 24 Lúnasa 1948. Bhuaigh sí an gradam Ban-Aisteoir Is Fearr sna gradaim Academy i 1991. Bhuaigh sí an gradam Ban-Aisteoir Is Fearr i nDráma sna gradaim Golden Globe i 1991.
Holly Hunter. Is aisteoir Meiriceánach í Holly Hunter. Rugadh í ar an 20 Márta 1958. Bhuaigh sí an gradam Ban-Aisteoir is Fearr sna gradaim Academy i 1994. Bhuaigh sí an gradam Ban-Aisteoir is Fearr i nDráma sna gradaim Golden Globe i 1994.
Nicolas Cage. Is aisteoir Meiriceánach é Nicolas Kim Coppola nó Nicolas Cage mar is fearr aithne air. Rugadh é ar an 7 Eanáir, 1964. Bhuaigh sé an gradam Aisteoir Is Fearr sna Gradaim Academy i 1996.
Frances McDormand. Is ban-aisteoir Meiriceánach í Frances Louise McDormand. Rugadh í ar an 23 Metheamh 1957. Bhuaigh sí an gradam Ban-Aisteoir is Fearr sna gradaim Academy i 1997 agus i 2018. Bhuaigh sí an gradam Ban-Aisteoir is Fearr i nDráma sna gradaim Golden Globe i 2018.
Adrien Brody. Is aisteoir Meiriceánach é Adrien Nicholas Brody. Rugadh é ar an 14 Aibreán, 1973. Bhuaigh sé an gradam Aisteoir Is Fearr sna Gradaim Academy i 2003.
Forest Whitaker. Is aisteoir, stiúrthóir agus léiritheoir Meiriceánach é Forest Steven Whitaker. Rugadh é ar an 15 Iúil 1961. Bhuaigh sé an gradam Aisteoir Is Fearr sna Gradaim Academy i 2007. Bhuaigh sé an gradam Aisteoir is Fearr i nDráma sna gradaim Golden Globe i 2007. Is é bunaitheoir agus príomhoifigeach feidhmiúcháin (POF) an Whitaker Peace and Development Initiative (WPDI) é.
Rugadh Whitaker in Longview, Texas. Nuair a bhí sé 4 bliana d'aois thug a theaghlach aghaidh ar Chalifornia.
Ba in "Fast Times at Ridgemont High" (1982) a bhí sé le feiceáil i scannán den chéad uair, nach mór. Moltar é go mór mhór as doimhne a charachtar in scannáin mar "The Crying Game", "Platoon".
Marion Cotillard. Is ban-aisteoir Francach í Marion Cotillard. Rugadh í ar an 30 Meán Fómhair 1975. Bhuaigh sí an gradam Ban-Aisteoir is Fearr sna gradaim Academy i 2008. Bhuaigh sí an gradam Ban-Aisteoir is Fearr i gCoiméide nó Ceoldráma sna gradaim Golden Globe i 2007.
Jean Dujardin. Is aisteoir Francach é Jean Dujardin. Rugadh é ar an 19 Meitheamh, 1972. Bhuaigh sé an gradam Aisteoir Is Fearr sna Gradaim Academy i 2012. Bhuaigh sé an gradam Aisteoir is Fearr i gCoiméide nó Ceoldráma sna gradaim Golden Globe i 2012.
Eddie Redmayne. Is aisteoir Sasanach é Edward John David Redmayne. Rugadh é ar an 6 Eanáir, 1982. Bhuaigh sé an gradam Aisteoir Is Fearr sna Gradaim Academy i 2015. Bhuaigh sé an gradam Aisteoir is Fearr i nDráma sna gradaim Golden Globe i 2015.
Brie Larson. Is ban-aisteoir Meiriceánach í Brianne Sidonie Desaulniers nó Brie Larson mar a aithnítear í go gairmiúil. Rugadh í ar an 1 Deireadh Fómhair 1989. Bhuaigh sí an gradam Ban-Aisteoir Is Fearr sna gradaim Academy i 2016. Bhuaigh sí an gradam Ban-Aisteoir Is Fearr i nDráma sna gradaim Golden Globe i 2016.
Casey Affleck. Is aisteoir Meiriceánach é Caleb Casey McGuire Affleck-Boldt. Rugadh é ar an 12 Lúnasa, 1975. Is deartháir é le Ben Affleck. Bhuaigh sé an gradam Aisteoir Is Fearr sna Gradaim Academy i 2017. Bhuaigh sé an gradam Aisteoir is Fearr i nDráma sna gradaim Golden Globe i 2017.
Alexander Knox. B'aisteoir Ceanadach é Alexander Knox (16 Eanáir 1907 – 25 Aibreán 1995). Bhuaigh sé an gradam Aisteoir Is Fearr sna gradaim Golden Globe i 1945.
Corn Ryder. Comórtas gailf is ea an Corn Ryder (Béarla: Ryder Cup). Gach dara bliain, bíonn comórtas gailf idir imreoirí ón Eoraip agus imreoirí ó Stáit Aontaithe Mheiriceá. Déanann siad malartú gach dara bliain leis an gcomórtas san Eoraip uair amháin agus sna Stáit Aontaithe an chéad uair eile.
Stair.
1985
Bhuaigh foireann gailf na hEorpa Corn Ryder don chéad uair le 28 bliain
2010 - 2014
Bhí Rory McIlroy ar fhoireann na hEorpa a bhuaigh Corn Ryder trí huaire i ndiaidh a chéile: 2010, 2012 agus 2014.
2018
Bhí an comórtas ar siúl i Le Golf National sa Fhrainc. B'iad Thomas Bjørn, captaen na hEorpa, agus Jim Furyk, captaen na Stát Aontaithe a roghnaigh na himreoirí. Bhí na himreoirí Eorpacha níos fearr agus bhuaigh siad an comórtas. Bhí seacht bpointe idir na foirne ag an deireadh.
2020
Beidh an comórtas ar siúl in Wisconsin sna Stáit Aontaithe.
Siegfried Sassoon. B'fhile Sasanach é Siegfried Loraine Sassoon a rugadh ar an 8 Meán Fómhair 1886 i Matfield, Kent agus a fuair bás ar an 1 Meán Fómhair 1967).
Séabra Grant. Is ainmhí é an séabra Grant ("Equus quagga boehmi"). Mamach Afracach atá ann. Is é an ceann is lú den sé fhospeiceas de shéabraí máchaire é.